Tehnikateadlane
Tehnikateadlane on inseneriteaduste valdkonnas teadustööd tegev teadlane, kes teaduslike meetoditega hangib juurde teadmisi. Tehnikateadlaseks nimetatakse tavaliselt seda, kes omab teaduskraadi inseneriteadustes või on avaldanud teaduspublikatsioone selles valdkonnas. Teaduspublikatsioonid võivad käsitleda tehnikavaldkonna teoreetilisi aluseid või näiteks uurimis-, arvutus- ja projekteerimismeetodeid ning materjalide, toodete, tehnikaseadmete ja tootmisprotsesside kujundamist ja uuendamist. Tehnikateadlased on näiteks biotehnoloog, informaatikateadlane, astronautikateadlane, materjaliteadlane, mehaanikateadlane, masinaehitusteadlane, elektrotehnikateadlane, tuumaenergeetikateadlane, ehitusteadlane jpt.